Alles wat mooi is: February 2016
Vier uit Sewe
Miskien moes ek nie so baie projekte vir Januarie gelys het nie, dan het ek beter gevaar. Tog is ek tevrede met wat ek uit gerig het. Vanoggend het ek na n week en n half weer die eerste keer in my naaldwerk kamer gekom.(Daar was net elke dag iets anders wat ek moes doen.) In die tussentyd het ek darem goed aan my Handlasprojek gewerk en ek het nou in totaal 21 middel gedeeltes voltooi en 4 is half voltooi.
My kwilt op die raam het ek glad nie aangepak nie en Dear Jane sal ek volgende week takel.
Die Sew n Row sterre het ek voorberei vir Boland gilde maar was bietjie siek en het toe die sorgvuldig voorbereide laswerk in my naaldwerkkamer vergeet. Dit is n maklike ster maar soos alle laslapwerk kan dinge skeef loop as mens nie elke fase korrek uit voer nie. Ek moes n paar keer uittrek!
Sew a Row met Spinning Star in onderste ry
Ek het nie een nie maar twee kinder kwilts gemaak. Siegfried se kwilt is klaar en sal more na hom gestuur word. Stefnik se kwilt moet voor 13 Februarie klaar wees want dan verjaar hy. Die blou langhaar sagte materiaal wat ek vir agterkant en Batting gebruik het is baie rekkerig en het nie mooi hanteer nie. Ek sal n ander plan maak wanneer ek Stefnik se kwilt voltooi. Die baba kombers wat ek gemaak het, het mooi gekom, maar hierdie groter kwilt op die rekkerige materiaal wou nie lekker werk nie.
By Boland gilde gaan ons in groepe aan trooskomberse werk sodat ons n kwilt het om aan n lid wat siek raak te gee. Ek koordineer die Stellenbosch/Somerset Wes en Malmesbury groep. Ek het besluit om Katja se New Hexagon met die groep te doen. Ons gaan die kwilt met die masjien maak. Rita het al haar Rosette 4 voltooi. Kyk hoe mooi!
My plan vir Februarie is dan:
1. Die kwilt op die raam moet ek die maand aanpak.
2. My Dear Jane/ Liewe Hedwig kwilt gaan ek volgende week uit sorteer. Ek moet die blokke en instruksies vir die klas op 10 Februarie maak en opstel. Dan wil ek die blokke wat ek half voltooi het klaar maak en die rand en hoeke aan mekaar begin vas werk. Ek wil ook die masjien appliek doen.
3. Ek gaan voort met my handlas Millefiori
4. Stefnik se kwilt moet klaar kom
5. Katja's Quilt: ek help Boland lede teen die einde van die maand met hul blokke en sal daarvoor voorberei.
Ek beplan niks nuut vir Februarie nie maar hoop om by hierdie lysie te hou.
Het jy jou planne reg vir Februarie? Het jy beter as ek gevaar met jou beplande Januarie projekte?
Geskryf deur Marié du Toit om 4:44 AM 1 comment: Links to this post
Labels: Katja's Quilt, Millefiori kwilt, New Hexagon, Sew a Row